### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 David Laursen var forhindret i at deltage i udvalgets behandling af sagen.

Offentlig fremlæggelse af forslag til kommuneplantillæg nr. 83 til Kommuneplan 2013 med tilhørende VVM-redegørelse - Forbedret vejforbindelse til [adresse].

### Resumé

Byrådet besluttede den 19. november 2014 at igangsætte planproces om en forbedret vejforbindelse til det nye [adresse].

 Som led i planlægningen er dette kommuneplantillæg med tilhørende VVM-redegørelse udarbejdet (bilag 1, 2, 3 og 4). VVM-redegørelsen er baseret på følgende projekt-alternativer:

 0-alternativ (de nuværende vejforhold)
 Alternativ 1 – Ny, udvidet [adresse]
 Alternativ 2 – Ensretning af biltrafik og ny "Golfbanevej"
 Alternativ 3A – Nordlig forlægning af [adresse] for al biltrafik
 Alternativ 3B – Nordlig forlægning af [adresse] for vestkørende biltrafik
 Alternativ 4 – Sydlig forlægning af [adresse] for al biltrafik

 På baggrund af VVM-redegørelsens undersøgelser vurderes forslag 1 – en ny, udvidet [adresse] - samlet set at være den bedste løsning – både trafikalt og i forhold til de landskabs-, natur- og kulturmiljømæssige værdier i området. Fordelene vurderes at modsvare, at Forslag 1 er den dyreste løsning.

 Planforslaget er dog udformet, så alle fem forslag til vejprojekter er valgbare efter den offentlige høring.

### Indstilling

At 1) forslag til tillæg nr. 83 til Kommuneplan 2013 om forbedret vejforbindelse til [adresse] med tilhørende VVM-redegørelse vedtages til offentlig fremlæggelse.

 At 2) forslag 1, Ny, udvidet [adresse] anbefales som den foretrukne løsning.

### Sagens forløb

14-06-2017 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 19-06-2017 Magistraten
Fremsendes til [adresse] med bemærkning, at Magistraten i mødet den 19. juni 2017 anbefaler, at byrådet tiltræder Magistratsafdelingen for Teknik og Miljøs indstilling af 7. juni 2017.

 Rådmand Paulina Toft og Rådmand Casper Kjær tager forbehold.
 16-08-2017 [adresse]
Fremsendes til Teknisk Udvalg til behandling i henhold til beslutning i byrådets møde den 16. august 2017.
 11-09-2017 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 David Laursen var forhindret i at deltage i udvalgets behandling af sagen.